Title: +038=320.101-OE005T_08-MULTICAL 603 Energimåler Kamstrup - Teknisk beskrivelse.pdf
Installationsplombe og ”SETUP loop” Muligheden for at bringe MULTICAL® 603 i ”SETUP loop” efter installation kræver, at regneværkets top og bund adskilles, samt at ”SETUP loop” efterfølgende tilgås via enten fronttasterne eller METERTOOL HCW. Adskillelse af regneværkets top og bund fordrer, at installationsplomben på regneværket brydes.Verifikationsplombe Verifikationsplomberne i MULTICAL® 603 består af henholdsvis en mekanisk og en elektronisk plombering. Verifikationsplomberne, markeret med “LOCK” og “TEST”, er placeret på det hvide verifikationsdæksel i regneværkstoppen. Disse plomber kan ses som ’inderste’ plomberingsniveau og må kun brydes af bemyndigede laboratorier i forbindelse med test og reverificering af måleren. Hvis måleren efter verifikationsplombebrud skal anvendes legalt i forhold til godkendelse og verifikation, skal de brudte plomber genplomberes. Plomberingen må kun foretages af et bemyndiget laboratorium med laboratoriets plombemærke (void label).